Babelscape/SREDFM huggingface dataset:
Άγγελος Γαλανόπουλος

Ο Άγγελος Γαλανόπουλος (1910-2001) ήταν Ελληνας σεισμολόγος, καθηγητής στο Πανεπιστήμιο Αθηνών και διευθυντής του Γεωδυναμικού Ινστιτούτου του Εθνικού Αστεροσκοπείου Αθηνών. Το 1983 εξελέγη τακτικό μέλος της Ακαδημίας Αθηνών.

Γεννήθηκε στον Ριόλο της Αχαΐας το 1910 και σπούδασε φυσικές επιστήμες στο Πανεπιστήμιο Αθηνών, στην Οττάβα και στο Τεχνολογικό Ινστιτούτο της Καλιφόρνια. Το 1944 έγινε υφηγητής στο Εθνικό Μετσόβιο Πολυτεχνείο, το 1953 έκτακτος και το 1959 τακτικός καθηγητής στην έδρα της σεισμολογίας του Πανεπιστημίου Αθηνών. Διετέλεσε κοσμήτορας της Σχολής Θετικών Επιστημών του Πανεπιστημίου Αθηνών, κατά το ακαδημαϊκό έτος 1969-1970.

Το 1949 ανέλαβε τη διεύθυνση του Γεωδυναμικού Ινστιτούτου του Αστεροσκοπείου Αθηνών. Την περίοδο που διηύθυνε το Ινστιτούτο αναπτύχθηκε δίκτυο με 12 σύγχρονους για την εποχή σεισμογραφικούς σταθμούς. Ακόμη, θεμελιώθηκε ο ελληνικός σεισμογραφικός σταθμός των Αθηνών σύμφωνα με τις προδιαγραφές του Παγκόσμιου Σεισμογραφικού Δικτύου WWSSN, ενώ δημιουργήθηκε το πρώτο δίκτυο επιταχυνσιογράφων.

Ο Γαλανόπουλος συνέγραψε κυρίως πανεπιστημιακά συγγράμματα, όπως "Στοιχεία ορυκτολογίας" (1934), "Μαθήματα σεισμολογίας" (1955), "Μαθήματα εφηρμοσμένης γεωφυσικής" (1956), αλλά και το μικρό εκλαϊκευτικό βιβλίο "Το φαινόμενο του σεισμού" (1981).

Απεβίωσε στις 27 Δεκεμβρίου 2001.
Muddy Waters Sings Big Bill Broonzy

Muddy Waters Sings Big Bill Broonzy είναι ο τίτλος του στούντιο άλμπουμ του Αμερικανού blues καλλιτέχνη Muddy Waters, το οποίο κυκλοφόρησε τον Ιανουάριο του 1960 μέσω της δισκογραφικής εταιρείας "Chess Records".

Ο δίσκος αποτέλεσε φόρο τιμής στον blues τραγουδιστή Big Bill Broonzy, ο οποίος είχε πεθάνει δύο χρόνια νωρίτερα και υπήρξε μία από τις κύριες επιρροές του Waters.

Το συγκεκριμένο άλμπουμ επανεκδόθηκε το 1986 σε μορφή μονού CD μαζί με τον δίσκο "Folk Singer".
Ιωάννης Μαλαχίας

Ο Ιωάννης Μαλαχίας (Ξυλοσύρτης Ικαρίας, 1880 - Άγιος Κήρυκος, 1958) ήταν Έλληνας ιατρός από την Ικαρία ο οποίος υπήρξε ο ηγέτης της Ικαριακής εξέγερσης έναντι της Οθωμανικής αυτοκρατορίας, και ο πρόεδρος της Ελευθέρας Πολιτείας της Ικαρίας.
Δημοκρατικό Λαϊκό Μέτωπο

[[Ρώμη]], (Garbatella). Γκράφιτι του Λαϊκού Μετώπου στις εκλογές της 18ης Απριλίου 1948
Το Δημοκρατικό Λαϊκό Μέτωπο για την ελευθερία, την ειρήνη, την εργασία, ή, απλά, το Δημοκρατικό λαϊκό Μέτωπο (FDP), ήταν μια πολιτική ομοσπονδία της αριστεράς, που επισήμως ιδρύθηκε στις 28 Δεκεμβρίου του 1947 , και αποτελούνταν από:
* Το Ιταλικό Κομμουνιστικό κόμμα ("PCI"), με τον γενικό γραμματέα Παλμίρο Τολιάτι.
* Το Ιταλικό Σοσιαλιστικό κόμμα ("PSI"), με τον γενικό γραμματέα Πιέτρο Νένι.

τα οποία ενώνονταν με άλλα μικρότερα κόμματα όπως:
* Θηλυκή Συμμαχία
* Η Συμμαχία Της Λαϊκής Δημοκρατίας
* Συστατικά της Γης
* Το Κίνημα Της Υπαίθρου
* Χριστιανικό κίνημα για την Ειρήνη του Guido Miglioli
* Κίνημα της Σοσιαλιστικής Μονάδας του Livio Maitan
Δεν συμμετείχαν στους καταλόγους αλλά προτιμούσαν να εμφανίζονται με ανεξάρτητες λίστες, ακόμη και σε αριστερή θέση:
* Χριστιανικό Σοσιαλιστικό Κόμμα (PC)
* Κόμμα Δράσης Της Σαρδηνίας (PSd")

Το σύμβολο του συνασπισμού ήταν το πρόσωπο του Τζουζέπε Γκαριμπάλντι ("Giuseppe Garibaldi"), του επαναστάτη ήρωα της Ιταλικής Ενοποίησης ("Risorgimento)", βαμμένο λευκό (σύμβολο του πασιφισμού) μέσα σε ένα πράσινο αστέρι (το οποίο αναφέρεται στην εργασία) μέσα σε κόκκινο περίγραμμα (ένα χαρακτηριστικό σημάδι της αριστεράς, η οποία συμπληρώνει στην σειρά τα τρία χρώματα της ιταλικής σημαίας).
Σταυροφορία του Μπαρμπάστρο

Η Σταυροφορία του Μπαρμπάστρο (επίσης γνωστή ως η Πολιορκία του Μπαρμπάστρο ή Πόλεμος του Μπαρμπάστρο) ήταν μια διεθνής εκστρατεία, που κήρυξε ο Πάπας Αλέξανδρος Β´, για να καταλάβει την ισπανική πόλη Μπαρμπάστρο, μέρος τότε του Εμιράτου της Λάριδα της δυναστείας των Μπανού Χούντ. Στην πολιορκία πήρε μέρος ένας μεγάλος στρατός αποτελούμενος από στοιχεία από όλη την Δυτική Ευρώπη ο οποίος και άλωσε την πόλη (το 1064). Η φύση της αποστολής που περιγράφεται από τον Ραμόν Μενέντεθ Πιδάλ ως «"μια σταυροφορία πριν από τις σταυροφορίες"», συζητείται στην ιστοριογραφία, και το σταυροφορικό στοιχείο της εκστρατείας αποτελεί ακόμα και σήμερα επίμαχο σημείο.
Κουρτ Στουντέντ

Ο Κουρτ Στουντέντ (γερμανικά: "Kurt Arthur Benno Student", 12 Μαΐου 1890 - 1 Ιουλίου 1978) ήταν Γερμανός στρατηγός της Λούφτβαφφε, ο οποίος πολέμησε ως πιλότος στον Πρώτο Παγκόσμιο Πόλεμο και υπήρξε ο ανώτατος διοικητής του γερμανικού σώματος αλεξιπτωτιστών ("Fallschirmjäger") κατά τη διάρκεια του Δευτέρου Παγκοσμίου Πολέμου. Ήδη από το 1910 υπήρξε μέλος της πολεμικής αεροπορίας της Γερμανίας και έλαβε μέρος στον Α'ΠΠ, όπου μάλιστα τραυματίστηκε.

Το 1940 παραλίγο να πιαστεί αιχμάλωτος μετά την ήττα του στη Μάχη της Χάγης. Στις 28 Μαΐου 1945 συνελήφθη στη βρετανική ζώνη κατοχής και μεταφέρθηκε στο Λονδίνο. Το Μάιο του 1947 μεταφέρθηκε στο Λύνεμπουργκ για να δικαστεί από στρατιωτικό δικαστήριο για οκτώ κατηγορίες σχετικά με παραβιάσεις της Σύμβασης της Χάγης για το δίκαιο του κατά ξηράν πολέμου και της Σύμβασης της Γενεύης κατά τη διάρκεια της μάχης της Κρήτης. Συγκεκριμένα κατηγορήθηκε ότι στρατιωτικές μονάδες υπό την καθοδήγησή του:
# Είχαν χρησιμοποιήσει τους αιχμαλώτους πολέμου στο Μάλεμε ως ανθρώπινη ασπίδα σε μια επίθεση που δέχτηκαν, με αποτέλεσμα τουλάχιστον έξι από αυτούς να σκοτωθούν.
# Είχαν αναγκάσει Βρετανούς αιχμαλώτους στο Μάλεμε να ξεφορτώσουν όπλα, πυρομαχικά και πολεμικό υλικό από αεροσκάφη.
# Είχαν εκτελέσει Βρετανούς αιχμαλώτους όταν αυτοί αρνήθηκαν.
# Είχαν βομβαρδίσει στις 24 Μαΐου το στρατιωτικό νοσοκομείο στα Χανιά, το οποίο έφερε το Σήμα του Ερυθρού Σταυρού.
# Είχαν χρησιμοποιήσει Βρετανούς αιχμαλώτους από αυτό το νοσοκομείο ως ανθρώπινη ασπίδα σε μια γερμανική προέλαση, με αποτέλεσμα να σκοτωθούν μερικοί αιχμάλωτοι από βρετανικά πυρά.
# Είχαν εκτελέσει στις 27 Μαΐου τρεις αιχμάλωτους στρατιώτες του Συντάγματος των Ουαλών.
# Είχαν εκθέσει συνειδητά Βρετανούς στρατιώτες σε βρετανικά πυρά στις 27 Μαΐου, με αποτέλεσμα να χάσει τη ζωή του ένας από αυτούς.
# Είχαν εκτελέσει αιχμαλώτους σε ένα στρατόπεδο κοντά στο Μάλεμε στις αρχές Ιουνίου.

Ο Στουντέντ αρνήθηκε και τις οκτώ κατηγορίες. Το δικαστήριο τον αθώωσε για της κατηγορίες 1, 4, 5, 7 και 8. Για τις υπόλοιπες καταδικάστηκε σε πέντε χρόνια φυλάκιση. Αποφυλακίστηκε το 1948. Αξιοσημείωτο είναι το γεγονός ότι δεν κατηγορήθηκε επισήμως ποτέ για τις σφαγές στο Κοντομαρί και την Κάντανο Χανίων στις 2 και 3 Ιουνίου 1941 αντίστοιχα, που ο ίδιος είχε διατάξει.

Τιμήθηκε μεταξύ αρκετών άλλων διακρίσεων με τον Σιδηρούν Σταυρό για τη γενναιότητά του στη διάρκεια του Α'ΠΠ, ενώ κατά τον Β'ΠΠ τιμήθηκε με τον Σταυρό των Ιπποτών του Σιδηρού Σταυρού.
NGC 460

Το NGC 460 είναι ανοικτό σμήνος στον αστερισμό Τουκάνα. Βρίσκεται στο Μικρό Νέφος του Μαγγελάνου και σχετίζεται με περιοχή HII. 

Το ανακάλυψε ο αστρονόμος Τζων Χέρσελ (John Herschel) στις 11 Απριλίου 1834.
NGC 53

Ο NGC 53 είναι ραβδωτός σπειροειδής γαλαξίας με δακτύλιο ο οποίος βρίσκεται στον αστερισμό Τουκάνα και έχει διάμετρο της τάξεως των 120.000 ετών φωτός.

Τον ανακάλυψε ο Τζων Χέρσελ (John Herschel) στις 15 Σεπτεμβρίου 1836.
Ekstraklasa SA

Η Ekstraklasa SA είναι «spółka akcyjna» (κάτι παρόμοιο με την ανώνυμη εταιρεία, σύμφωνα με το πολωνικό δίκαιο) η οποία δημιουργήθηκε στις 14 Ιουνίου του 2005 στη Βαρσοβία κατά τη διάρκεια συνάντησης των εκπροσώπων των 16 συλλόγων του ανώτατου πρωταθλήματος της Πολωνίας, της Λίγκα Πίλκι Νόζνεϊ (Liga Piłki Nożnej).

Kύρια αποστολή της είναι η διεξαγωγή του πρωταθλήματος ποδοσφαίρου της ανώτατης εθνικής κατηγορίας, της Εκστρακλάσα. Επιπλέον από την περίοδο 2006/2007 διοργανώνει τον αγώνα Σούπερ Καπ Εκστρακλάσα (Superpuchar Ekstraklasy), ενώ στο παρελθόν την ευθύνη της διοργάνωσης είχε η Πολωνική Ομοσπονδία Ποδοσφαίρου (PZPN), και από την περίοδο 2007/2008 διοργανώνει το πρωτάθλημα νέων (Młoda Ekstraklasa). Το διάστημα 2006-2009 η Ekstraklasa SA διεξήγαγε το Κύπελλο Εκστρακλάσα (Puchar Ekstraklasy).
Μισέλ Ζαν Ζοζέφ Μπριάλ

Ο Μισέλ Ζαν Ζοζέφ Μπριάλ, γνωστός κι ως Ντομ Μπριάλ, γεννημένος στο Περπινιάν στις 26 Μαΐου 1743 και αποβιώσας στο Παρίσι στις 24 Μαΐου 1828, ήταν Βενεδικτίνος μοναχός και Γάλλος ιστορικός.

Γόνος οικογένειας καταγόμενης από το Μπαισάς, εισήλθε το 1764 στους Βενεδικτίνους της Τουλούζ. Έγινε δεκτός στις κατώτερες τάξεις κληρικών στην Καρκασσόν, τρία χρόνια αργότερα, ενώ χειροτονήθηκε ιερέας στο Μπαζάς το 1770. Μετά το 1771, έζησε στο Παρίσι, αρχικώς στο μοναστήρι των Μπλαν-Μαντώ, ενώ, στην συνέχεια, στο αββαείο του Σαιν-Μωρ, έως την κατάργηση του μοναστηριού αυτού το 1790.

Ο Μπριάλ αποτέλεσε συνεχιστής της "Histoire littéraire de France", συγγραφικό έργο το οποίο είχαν ξεκινήσει οι μοναχοί της αδελφότητός του, καθώς και του "Recueil des historiens des Gaules et de France" του Μαρτέν Μπουκέ, του οποίου συνέγραψε τους τόμους από 14 έως 18. Εξελέγη μέλος της Ακαδημίας των Επιγραφών και Γραμμάτων το 1804.
Σοράιδα Γκόμες

Η Σοράιδα Γκόμες ("Zoraida Gómez") ισπανική : [soˈɾaiða ˈɣomes], γεννημένη στις 31 Μαΐου 1985 στην πόλη του Μεξικού είναι μεξικανή ηθοποιός για την ερμηνεία της στο "Rebelde" και στο "Lola, érase una vez".

Η Σοράιδα Γκόμες είναι η αδελφή τους ηθοποιούς Ελεασάρ Γκόμες και Χάιρο Γκόμες. Η Σοράιδα και ο Ελεασάρ έπαιξαν μαζί στη τηλενουβέλα Rebelde (2004-2006)
Bowser

Ο Bowser (クッパ Χέπμπορν: "Kuppa", "Koopa") είναι φανταστικός χαρακτήρας και ο κύριος ανταγωνιστής του franchise "Mario". Χαρακτηρίζεται ως ο ηγέτης και πιθανόν ο πιο ισχυρός της φυλής "Koopa". Είναι ο κύριος ανταγωνιστής του Mario από τη πρώτη εμφάνισή του, στο παιχνίδι "Super Mario Bros.".

Στην Ιαπωνία, ο χαρακτήρας αναφέρεται ως "Daimaō" (大魔王 Χέπμπορν: Great Demon King), ενώ στις ΗΠΑ αναφέρθηκε για πρώτη φορά ως "Bowser, King of the Koopa" και "The sorcerer king" στο εγχειρίδιο οδηγιών.

Οι απώτεροι στόχοι του είναι να απαγάγει την "Princess Peach", να νικήσει τον Mario και να κατακτήσει το φανταστικό "Βασίλειο των Μανιταριών" ("Mushroom Kingdom"). Από το ντεμπούτο του, έχει εμφανιστεί σχεδόν σε κάθε βιντεοπαιχνίδι της σειράς Mario, και συνήθως λειτουργεί ως ο κύριος ανταγωνιστής. Έχει χαρακτηριστεί ως "ο πιο επιτυχημένος χαρακτήρας βιντεοπαιχνιδιών". Εκτός από τις συνήθεις εμφανίσεις σε κινούμενα σχεδία και βιντεοπαιχνίδια, ο ίδιος εμφανίζεται επίσης και στη ταινία "Super Mario Bros." όπου απεικονίζεται από τον "Dennis Hopper".
Sidereus Nuncius

Το Sidereus Nuncius (λατινική φράση που σημαίνει «Αστρικός αγγελιοφόρος» ή «Αστρικό μήνυμα») είναι σύντομη πραγματεία αστρονομίας του Γαλιλαίου, γραμμένη στη νεότερη λατινική, που εκδόθηκε στις 13 Μαρτίου 1610. Αυτή ήταν η πρώτη στην ιστορία έκδοση επιστημονικού έργου βασισμένου σε παρατηρήσεις που έγιναν με τηλεσκόπιο. Περιέχει τα αποτελέσματα των πρώτων παρατηρήσεων της Σελήνης, με την ανακάλυψη των βουνών της, των χιλιάδων αστέρων που είναι αόρατοι με γυμνό μάτι και των μεγάλων δορυφόρων του πλανήτη Δία (των «άστρων των Μεδίκων», όπως τους ονόμασε ο Γαλιλαίος).

Κάθε αντίγραφο της αρχικής εκδόσεως αποτελεί πολύτιμο σπάνιο βιβλίο, η τιμή του οποίου (με βάση πώληση σε δημοπρασία τον Δεκέμβριο του 2010) ανέρχεται περίπου σε 630.000 ευρώ.
Τσάι Ινγκ Γουέν

Η Τσάι Ινγκ Γουέν (Tsai Ing-wen, κινέζικα=蔡英文|Cài Yīngwén|=Chhoà Eng-bûn|=Tshai Yîn-vun, [t͡sʰua˧˩ ʔɪŋbun˨˦], γεννήθηκε στις 31 Αυγούστου 1956) είναι πολιτικός από την Ταϊβάν και Πρόεδρος της Ταϊβάν από τις 20 Μαΐου 2016. Η Τσάι είναι η δεύτερη πρόεδρος από το Δημοκρατικό Προοδευτικό Κόμμα (DPP). Είναι επίσης η πρώτη γυναίκα στο εν λόγω αξίωμα. Είναι επίσης η πρώτη πρόεδρος που στην καταγωγή είναι Χάκκα, η πρώτη ανύπαντρη πρόεδρος, η πρώτη που εξελέγη χωρίς να έχει εκλεγεί προηγουμένως σε κάποια εκτελεστική θέση και η πρώτη που εξελέγη χωρίς προηγουμένως να έχει υπηρετήσει ως δήμαρχος της Ταϊπέι. Είναι αρχηγός του κόμματος DPP και ήταν υποψήφια στις προεδρικές εκλογές του 2012. Από το 2008 ως το 2012 είχε υπηρετήσει ξανά στην ηγεσία του κόμματός της. Η Τσάι επανεξελέγη τον Ιανουάριο του 2020 με μεγαλύτερο ποσοστό σε σχέση με την προηγούμενή της εκλογή.
You Shook Me All Night Long

To You Shook Me All Night Long είναι ένα τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στον δίσκο τους "Back In Black". Το κομμάτι κυκλοφόρησε και ως single, το οποίο ήταν το πρώτο των AC/DC, με τον Μπράιαν Τζόνσον στα φωνητικά. Το single έφτασε στο νούμερο 35 των αμερικανικών "USA's Hot 100", το 1980. Το κομμάτι συμπεριλήφθηκε και στον δίσκο "Who Made Who", όπου κυκλοφόρησε ξανά σε single και για αυτόν τον δίσκο.

Το κομμάτι συμπεριλήφθηκε και στη λίστα του τηλεοπτικού σταθμού "VH1", με τα "100 Σπουδαιότερα Τραγούδια των 80s", καταλαμβάνοντας τη 10η θέση. Ο ίδιος σταθμός στη λίστα του με τα "10 Καλύτερα Τραγούδια των AC/DC", το τοποθέτησε στη θέση 1. Το περιοδικό "Guitar World", τοποθέτησε το κομμάτι στη λίστα του με τα "100 Σπουδαιότερα Κιθαριστικά Σολο", καταλαμβάνοντας τελικά την 80η θέση.
Be Our Guest

To Be Our Guest είναι ένα τραγούδι που συμπεριλήφθηκε στο soundtrack δίσκο της ταινίας "Η Πεντάμορφη και το Τέρας", το 1991. Οι στίχοι του κομματιού γράφτηκαν από τον Χάουαρντ Άσμαν και η μουσική από τον Άλαν Μένκεν. Το τραγούδι ερμηνεύουν οι Τζέρι Όρμπατς ως Lumiere και η Άντζελα Λάνσμπερι ως η κυρία Τσαγερό. Στο τραγούδι τα εν λόγω αντικείμενα καλωσορίζουν την Belle, καθώς είναι ο πρώτος επισκέπτης που υποδέχονται στο κάστρο, δείχνοντάς της έτσι τη χαρά τους, που μετά από χρόνια θα εξυπηρετήσουν κάποιον. Το κομμάτι, αρχικά προοριζόταν στο να καλωσορίσουν τον πατέρα της Belle, Μορίς στο κάστρο, αλλά τελικά δεν έγινε αυτό. Το τραγούδι υπήρξε και προτεινόμενο για Όσκαρ Καλύτερου Πρωτότυπου Τραγουδιού.
Βασιλίνα

Η Βασιλίνα (... - 332/333) ήταν η σύζυγος του Ιούλιου Κωνστάντιου και μητέρα του αυτοκράτορα Ιουλιανού. 

Είχε ελληνική καταγωγή και ήταν κόρη του Ιουλιανού Καμένιου ή, πιθανότατα, του Ιούλιου Ιουλιανού. Εκπαιδεύτηκε από τον Μαρδόνιο, έναν ευνούχο που είχε μεγαλώσει στο σπίτι του πατέρα της. Έγινε η δεύτερη σύζυγος του Ιούλιου Κωνστάντιου και απέκτησαν έναν γιο, τον Ιουλιανό. Η Βασιλίνα πέθανε λίγους μήνες μετά τον τοκετό. Η αδερφή της ήταν η μητέρα του Προκόπιου. Ως χριστιανή αρχικά ευνόησε τους Αρειανούς, αλλά έδωσε τα εδάφη της ως κληρονομιά στην εκκλησία της Εφέσου. Ήταν συγγενής του Ευσέβιου, δασκάλου του γιου της.
Κωνστάντιος Γάλλος

Ο Φλάβιος Κλαύδιος Κωνστάντιος Γάλλος ("Flavius Claudius Iulius Constantius Gallus", 325 - 354), κοινώς γνωστός ως Κωνστάντιος Γάλλος, ήταν μέλος της Δυναστείας του Κωνσταντίνου και Καίσαρας της Ρωμαϊκής Αυτοκρατορίας (351-354). Ήταν γιος του Ιούλιου Κωνστάντιου, αδελφού του Κωνσταντίνου Α΄ και της πρώτης συζύγου του Γάλλας, και αδελφός του αυτοκράτορα Ιουλιανού.
Ιστορία του Ηνωμένου Βασιλείου

Η Ιστορία του Ηνωμένου Βασιλείου ως ενοποιημένο αυτοκυρίαρχο κράτος ξεκίνησε το 1707, με την πολιτική ένωση των βασιλείων της Αγγλίας και της Σκωτίας σε ένα ενωμένο βασίλειο, που ονομάζεται Μεγάλη Βρετανία. Μία περαιτέρω Πράξη Ένωσης το 1800 πρόσθεσε το Βασίλειο της Ιρλανδίας, για να δημιουργήσει το Ηνωμένο Βασίλειο της Μεγάλης Βρετανίας και της Ιρλανδίας.
Ο γάμος της Παρθένου

Ο γάμος της Παρθένου είναι μια τοιχογραφία του Τζόττο, που χρονολογείται μεταξύ του 1303-1305 και βρίσκεται στο παρεκκλήσι Σκροβένι στην Πάντοβα. Αποτελεί μέρος μιας σειράς από τοιχογραφιές αφιερωμένες στην ζωή της Παναγίας, που βρίσκονται στον αριστερό τοίχο κοιτάζοντας την Αγία Τράπεζα.
Vanguard Films

Η Vanguard Films ήταν αμερικανική κινηματογραφική εταιρεία, που δημιουργήθηκε το 1943, μετά τη διάλυση της Selznick International Pictures, από τον Ντέιβιντ Ο. Σέλζνικ και διαλύθηκε το 1951. Ουσιαστικά, ο Σέλζνικ, τη δημιούργησε για να ολοκληρώσει κάποιες παραγωγές που του είχαν μείνει ανολοκλήρωτες από το κλείσιμο της προηγούμενης εταιρείας του, αποχωρώντας από αυτήν, το 1946. Οι ταινίες που του είχαν απομείνει ήταν το "Απ' όταν έφυγες" (1944), το "I'll Be Seeing You" (1944) και το "Νύχτα Αγωνίας" (1945), των οποίων η διανομή έγινε από την United Artists.

Μετά από αυτές τις ταινίες, τη διανομή την ανέλαβε η RKO Pictures και η Selznick Releasing Organization, μεταξύ των οποίων ήταν το "Υπόθεση Παραντάιν" (1947) και το "Μονομαχία στον Ήλιο" (1946). Πρόεδρος της εταιρείας ήταν ο Ντάνιελ Τ. Ο'Σι και υπεύθυνος παραγωγής ο Ντορ Σάρι. Η εταιρεία διαλύθηκε το 1951.
Ποδοσφαιρική Ομοσπονδία Βόρειας Μακεδονίας

Η Ποδοσφαιρική Ομοσπονδία Βόρειας Μακεδονίας () είναι το όργανο διοίκησης του ποδοσφαίρου στη Βόρεια Μακεδονία. Εδρεύει στα Σκόπια και είναι μέλος της UEFA. Διοργανώνει εθνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βόρειας Μακεδονίας.
Πανεπιστήμιο Πονπέου Φάβρα

Το Πανεπιστήμιο Πονπέου Φάβρα (καταλανικά: Universitat Pompeu Fabra, UPF) είναι δημόσιο πανεπιστήμιο της Βαρκελώνης. Ιδρύθηκε το 1990 και έλαβε το όνομα του σημαντικού Καταλανού φιλολόγου Πονπέου Φάβρα. Θεωρείται ένα από τα ποιοτικότερα πανεπιστήμια της Ισπανίας και ένα από τα νέα πανεπιστήμια με την ταχύτερη ανάπτυξη στον κόσμο. Αποτελείται από τρεις σχολές που εξειδικεύονται στις ανθρωπιστικές επιστήμες, τις επιστήμες υγείας και τις τεχνολογίες επικοινωνίας και πληροφορικής που στεγάζονται αντίστοιχα στις τρεις πανεπιστημιουπόλεις και που εντοπίζονται στον αστικό ιστό της Βαρκελώνης. Το πανεπιστημιακό έτος 2015-16 φοίτησαν στο πανεπιστήμιο περίπου 14.000 άτομα.
Sharp Corporation

Η Sharp Corporation (ιαπωνικά: シャープ株式会社) είναι ιαπωνική πολυεθνική εταιρεία που σχεδιάζει και κατασκευάζει ηλεκτρονικά προϊόντα, με έδρα το Σακάι-κου του Σακάι στο νομό της Οσάκα. Από το 2016 είναι αναπόσπαστο μέρος του ομίλου Foxconn που εδρεύει στην Ταϊβάν. Η Sharp απασχολεί περισσότερους από 50.000 ανθρώπους σε όλο τον κόσμο. Η εταιρεία ιδρύθηκε το Σεπτέμβριο του 1912 στο Τόκιο και πήρε την ονομασία της από μια από τις πρώτες εφευρέσεις του ιδρυτή της, το μηχανικό μολύβι Ever-Sharp, το οποίο εφευρέθηκε από τον Τοκούτζι Χαγιακάβα το 1915.

Από το 2013, η Sharp Corporation είναι η δέκατη μεγαλύτερη σε μερίδιο αγοράς, κατασκευάστρια τηλεοράσεων στον κόσμο. Στην Ιαπωνία κατέχει ηγετική θέση εδώ και πολύ καιρό. Η Sharp κατά καιρούς ήταν η πιο δημοφιλής μάρκα κινητών τηλεφώνων στην ιαπωνική αγορά, αλλά σήμερα είναι η τρίτη μεγαλύτερη.
Echoes

"Echoes" είναι μουσικό κομμάτι των Pink Floyd από το άλμπουμ τους "Meddle". Συμπεριλαμβάνεται επίσης στο άλμπουμ Echoes: The Best of Pink Floyd και στη ταινία Live at Pompeii.
Κατηγορία:Τραγούδια του 1971
Castrol

Η Castrol είναι βρετανική εταιρεία λιπαντικών αυτοκινήτου και βιομηχανικών λιπαντικών με έδρα το Πάνγκμπουρν του Μπέρκσαϊρ στο Ηνωμένο Βασίλειο. Προσφέρει ένα ευρύ φάσμα λαδιών, λιπαντικών και παρόμοιων προϊόντων για τις περισσότερες περιπτώσεις εφαρμογής λίπανσης.

Η εταιρεία ιδρύθηκε από τον Τσαρλς Τσιρς Γουέικφιλντ το 1899, με την επωνυμία «Wakefield Oil Company». Η επωνυμία «Castrol» προήλθε από την περίοδο κατά την οποία, οι ερευνητές πρόσθεσαν καστορέλαιο σε συνθέσεις λιπαντικών της εταιρείας. Το 1966, η Castrol εξαγοράστηκε από τη σκωτική εταιρεία Burmah Oil, η οποία μετονομάστηκε σε Burmah-Castrol. Η Burmah-Castrol εξαγοράστηκε από την πολυεθνική BP με έδρα το Λονδίνο το 2000.
Ο Πορτοφολάς

Το Ο Πορτοφολάς (πρωτότυπος τίτλος: Pickpocket) είναι μία γαλλική σινεφίλ ταινία του 1959, σε σκηνοθεσία και σενάριο Ρομπέρ Μπρεσόν. Το έργο βασίζεται ελαφρώς στο περίφημο έργο του Φιόντορ Ντοστογιέφσκι, "Έγκλημα και Τιμωρία". Πρωταγωνιστούν οι Μαρτίν Λα Σαλ, Μαρίκα Γκριν, Ζαν Πελεγκρί και Πιέρ Λεϊμαρί. Το παρόν έργο ήταν το πρώτο που ο Μπρεσόν, έγραψε ένα πρωτότυπο σενάριο και δε διασκεύασε ένα υπάρχον.

Επίκεντρο της ταινίας είναι ένας ευγενικός νέος, ο Μισέλ, ο οποίος, προσπαθώντας να επιβιώσει, διαπράττει μικρές κλοπές. Αργότερα, όμως, αυτές οι κλοπές, γίνονται συχνότερες, και ο Μισέλ, πλέον, μετέτρεψε τούτο τον παράνομο και βιοποριστικό του τρόπο σε τέχνη. Κατόπιν, η αστυνομία τον συλλαμβάνει κι αυτό τον κάνει να σκεφτεί τις ηθικές προεκτάσεις της παρανομίας.
Αστυνομία της Καταλονίας

Η Αστυνομία της Καταλονίας (καταλανικά: Policia de la Generalitat de Catalunya - Mossos d'Esquadra) είναι πολιτικό σώμα ασφαλείας της περιφέρειας της Καταλονίας που τελεί κάτω από τον άμεσο έλεγχο της περιφερειακής Κυβέρνησης και συγκεκριμένα του Τμήματος Δικαιοσύνης και Εσωτερικών. Είναι ένα από τα τρία ιδιαίτερα σώματα περιφερειακής αστυνομίας της Ισπανίας και έχει ως αποκλειστικές αρμοδιότητες την έρευνα των εγκλημάτων, την προστασία των ατόμων και της περιουσίας, τη δημόσια τάξη, την αστυνόμευση του οδικού δικτύου της Καταλονίας και την εξασφάλιση τήρησης των νόμων του Καταλανικού Κοινοβουλίου. Μαζί με τις τοπικές αστυνομίες είναι το αποκλειστικό όργανο τήρησης της τάξης στην περιφέρεια παρά την παράλληλη λειτουργία της Ισπανικής Εθνικής Αστυνομίας και της Πολιτοφυλακής σε χώρους και τομείς που ορίζει το ισπανικό σύνταγμα.

Ιστορικά ανάγεται στον 18ο αιώνα όταν ιδρύθηκε από τον Φίλιππο Ε΄ για να καταπολεμήσει τους αντάρτες που συνέχιζαν να υποστηρίζουν τον αρχιδούκα Κάρολο μετά το πέρας του Πολέμου της Ισπανικής Διαδοχής και τους ληστές στην καταλανική επαρχία. Συνέχισε να λειτουργεί σταθερά (εξαιρουμένης μιας μικρής παύσης μεταξύ 1868 και 1876) μέχρι τον Ισπανικό Εμφύλιο, όπου στάθηκε πιστή στην Κυβέρνηση της Καταλονίας. Ως αποτέλεσμα, με την νίκη των δυνάμεων του στρατηγού Φράνκο το 1939 καταργήθηκε. Επανιδρύθηκε το 1983 στα πλαίσια της Ισπανικής Μεταπολίτευσης και ξεκίνησε να λειτουργεί πρακτικά το 1994, αντικαθιστώντας σταδιακά την Ισπανική Αστυνομία στο σύνολο της καταλανικής επικράτειας.
μικρογραφία|Ελικόπτερο της Καταλανικής Αστυνομίας
Ο θάνατος του ιερού ελαφιού

Το Ο θάνατος του ιερού ελαφιού (πρωτότυπος τίτλος: The Killing of a Sacred Deer) είναι ταινία του 2017 σε σκηνοθεσία του Γιώργου Λάνθιμου και σενάριο του ίδιου και του Ευθύμη Φιλίππου. Το σενάριο βασίζεται στην αρχαία τραγωδία "Ιφιγένεια εν Αυλίδι" του Ευριπίδη.
Αγύρτα

Η Αγύρτα () είναι χωριό της επαρχίας Γκίρνε στην μη αναγνωρισμένη Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αγίρδα. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου. Το 2011, είχε πληθυσμό της τάξεως των 745 κατοίκων.
I Wanna Rock

To "I Wanna Rock" είναι ένα τραγούδι του αμερικανικού συγκροτήματος Twisted Sister, το οποίο συμπεριλήφθηκε στον τρίτο δίσκο τους, Stay Hungry, το 1984. Το κομμάτι γράφτηκε εξ ολοκλήρου από τον τραγουδιστή του σχήματος Ντι Σνάιντερ. Το 1984, κυκλοφόρησε και ως single, το οποίο σημείωσε και εισπρακτική επιτυχία, μπαίνοντας στα αμερικανικά charts Billboard Hot 100, στο νούμερο 68. Ενώ στα νοτιοαφρικανικά έφτασε στο νούμερο 3 και στα νορβηγικά στο νούμερο 5, μεταξύ άλλων.

Πρόκειται για ένα από τα γνωστότερα τραγούδια του συγκροτήματος. Το 2009, εισήλθε στη λίστα του "VH1" με τα 40 Σπουδαιότερα Hard Rock Τραγούδια όλων των εποχών, τερματίζοντας στη 17η θέση. Για την προώθηση του κομματιού κυκλοφόρησε και video clip, στο οποίο πρωταγωνιστεί ο Μαρκ Μέτκαφ, όπως είχε γίνει και στο We're Not Gonna Take It. Με θεματολογία παρεμφερή, ο πρωταγωνιστής κατακρίνει τον νεαρό συμπρωταγωνιστή για τις μουσικές του επιλογές.
Πρόεδρος της Ιταλίας

Ο Πρόεδρος της Ιταλικής Δημοκρατίας (ιταλικά: "Presidente della Repubblica Italiana") είναι ο ανώτατος άρχοντας της Ιταλίας, ο οποίος με το ρόλο του αντιπροσωπεύει την εθνική ενότητα και εγγυάται την τήρηση του ιταλικού συντάγματος. Η προεδρική θητεία διαρκεί επτά έτη, ενώ μπορεί να ανανεωθεί όταν έχει εκλεγεί νέο ιταλικό κοινοβούλιο. Ο σημερινός Πρόεδρος της Ιταλικής Δημοκρατίας είναι ο Σέρτζιο Ματαρέλα, ο οποίος ανέλαβε αρχηγός κράτους στις 3 Φεβρουαρίου 2015. Ο Πρόεδρος της Ιταλίας δεν συμμετέχει στην Κυβέρνηση της Ιταλίας και διαθέτει μικρές και συμβολικές μόνο αρμοδιότητες.
Λίλιαν Μπόουρντ

Η Λίλιαν Μπόουρντ ("Lillian Barbara Board", 13 Δεκεμβρίου 1948 - 26 Δεκεμβρίου 1970) ήταν Βρετανή αθλήτρια. Κέρδισε το αργυρό μετάλλιο στα 400 μέτρα στους Ολυμπιακούς Αγώνες του 1968 στην Πόλη του Μεξικού και δύο χρυσά μετάλλια στο Ευρωπαϊκό Πρωτάθλημα Στίβου του 1969 στην Αθήνα. Η καριέρα της διακόπηκε σύντομα, το 1970, όταν ανέπτυξε καρκίνο του εντέρου εξαιτίας του οποίου πέθανε μέσα σε λίγους μήνες.
Ισμοΐλ Σομόνι Πικ

Η Ισμοΐλ Σομόνι Πικ (Τατζίκ: Қуллаи Исмоили Сомонӣ, "Qullai Ismoili Somonī"; Ρωσικά: пик Исмаила Самани "pik Ismaila Samani") είναι το υψηλότερο βουνό στο Τατζικιστάν, στην πρώην ρωσική αυτοκρατορία και κατόπιν στην ΕΣΣΔ, και αντλεί το όνομά της από τον Ισμαΐλ Σαμάνι, τον μεγαλύτερο κυβερνήτη της δυναστείας των Σαμανιδών.
Κομητεία της Σερδάνια

Η Κομητεία της Σερδάνια (στα καταλανικά "Comtat de Cerdanya", στα λατινικά "Comitatus Ceritaniae", στα ισπανικά "Condado de Cerdana") ήταν μια από τις Καταλονικές κομητείες που δημιούργησαν οι Φράγκοι τις τελευταίες δεκαετίες του 8ου αιώνα στην Ισπανική Μαρκιωνία. Η Σερδάνια βρισκόταν στην πεδιάδα του ποταμού Σέγρε στην Καταλονία. Οι Μαυριτανοί κατέκτησαν την περιοχή στις αρχές του 8ου αιώνα, ο Μαυριτανός κυβερνήτης συμμάχησε με τον Εύδη τον Μέγα και παντρεύτηκε την κόρη του με τον όρο να προστατέψει τα νότια σύνορα του από την Μουσουλμανική επέκταση. Στην Σερδάνια κατοικούσαν βασικά Βάσκοι και ο Εύδης ο Μέγας αναζητούσε συμμαχία μαζί τους, την ίδια εποχή ο Κάρολος Μαρτέλος ετοιμαζόταν για εκστρατεία.
Χρυσά Όρη των Αλτάι

Τα Χρυσά Όρη των Αλτάι είναι όνομα φυσικού μνημείου παγκόσμιας κληρονομιάς στο οποίο περιλαβάνονται τα όρη Αλτάι και το Προστατευόμενο πάρκο του Κατούν, η λίμνη Τελέτσκογιε, το όρος Μπελούκα και το Υψίπεδο Ουκόκ. 

Το όνομα Αλτάι, σημαίνει «Χρυσό Βουνό» στην τουρκική και μογγολική γλώσσα.
Under the Ladder

To «Under the Ladder» είναι ένα τραγούδι από τον Ουκρανό τραγουδιστή Mélovin. Το τραγούδι κυκλοφόρησε ως ψηφιακή λήψη στις 18 Ιανουαρίου 2018 από την Umyh Music και γράφτηκε από τον and Mélovin μαζί με τους Μάικ Ράιαλς και Άντον Καρσκίγι. Θα εκπροσωπήσει την Ουκρανία στη Eurovision 2018.
Κομητεία Μπουρτσίν

μικρογραφία|Η "Πολύχρωμη Παραλία", ένα διάσημο γραφικό σημείο του Ποταμού Ιρτίς στην Κομητεία Μπουρτσίν
Η Κομητεία Μπουρτσίν (Κινεζικά: 布尔津县, πινγίν: Bù'ěrjīn Xiàn, Ουιγουρικά: بۇرچىن ناھىيىسى, Бурчин Наһийиси, Καζακικά: بۋىرشىن اۋدانى, Буыршын Ауданы), είναι κομητεία στο Σιντσιάνγκ της Κίνας και είναι κάτω από την διοίκηση της Καζακικής αυτόνομης περιοχής του Νομού Αλτάι. Η κομητεία έχει έκταση 10.362 τ.χλμ. και πληθυσμό 70.000 κατοίκων. Ο ταχυδρομικός κώδικας είναι ο 836600.
Κατερίνα Τσιρίδου

Η Κατερίνα Τσιρίδου (1974) είναι Ελληνίδα τραγουδίστρια του ρεμπέτικου και μουσικός με διεθνή καριέρα. Παίζει πιάνο, κιθάρα και μπαγλαμά. Έχει κάνει συναυλίες σε πολλές χώρες όπως η Νορβηγία, η Αίγυπτος, η Κύπρος, η Γερμανία, η Αυστρία, η Τσεχία, το Κόσοβο, οι Ηνωμένες Πολιτείες Αμερικής, η Ολλανδία, το Βέλγιο, η Σουηδία και το Ντουμπάι.
I Love Lucy

Το I Love Lucy είναι Αμερικανική τηλεοπτική ασπρόμαυρη, κωμική σειρά με πρωταγωνιστές τους ηθοποιούς Λουσίλ Μπολ, Ντέζι Αρνάζ, "Vivian Vance" (1909 – 1979) και "William Frawley" (1887 – 1966). Η προβολή της διήρκεσε από τις 15 Οκτωβρίου του 1951 έως τις 6 Μαΐου του 1957 στο κανάλι CBS. Ωστόσο, υπήρξε και μια τροποποιημένη συνέχειά της, για τρεις ακόμη σεζόν, με 13 ωριαία επεισόδια (1957 – 1960). Η εκπομπή αρχικά τιτλοφορούνταν σαν «"The Lucille Ball-Desi Arnaz Show"» και, εν συνεχεία «"The Lucy-Desi Comedy Hour"».

Ήταν το πρώτο τηλεοπτικό σώου που παρήχθη σε φιλμ των 35 χιλιοστών και λάμβανε χώρα μπροστά σε κοινό το οποίο βρισκόταν εντός του στούντιο. Έλαβε πολλές διακρίσεις, καθώς ήταν για 4 από τις 6 σεζόν του το πιο δημοφιλές σίριαλ στις ΗΠΑ και μάλιστα ήταν το πρώτο που ολοκλήρωσε την προβολή του, βρισκόμενο στην κορυφή της τηλεθέασης. Παραμένει μέχρι σήμερα πολύ δημοφιλές, ενώ μεταφρασμένες εκδοχές του έχουν προβληθεί παγκοσμίως. Κάθε χρόνο, υπολογίζεται ότι παρακολουθείται από 40 εκατομμύρια ανθρώπους, μόνο στις Ηνωμένες Πολιτείες. Συχνά αναφέρεται ως μια από τις κωμικές σειρές με την περισσότερη επιρροή προς το κοινό, στα παγκόσμια χρονικά. Στα 2012 ψηφίσθηκε σαν το καλύτερο τηλεοπτικό σώου όλων των εποχών, σύμφωνα με μια έρευνα που πραγματοποιήθηκε ταυτόχρονα από τον σταθμό «"ABC News"» και το περιοδικό «"People"».
Windows Neptune

Τα Windows Neptune ήταν μια ακυρωθείσα έκδοση των Windows. Κυκλοφόρησαν στις 27 Δεκεμβρίου του 1999 και βασιζόταν στα Windows 2000. Ήταν η πρώτη έκδοση των Windows που ήταν σχεδιασμένη στον κώδικα των Windows NT και αντικατέστησε τις εκδόσεις Windows 9x.

Τα Neptune μοιάζουν σε μεγάλο βαθμό σαν τα Windows 2000, αλλά μερικά από τα νέα χαρακτηριστικά που εισήχθησαν, όπως το τείχος προστασίας, αργότερα ενσωματώθηκαν στα Windows XP ως το Τείχος προστασίας των Windows. Τα Neptune εισήγαγαν μια οθόνη σύνδεσης παρόμοια με εκείνη που χρησιμοποιείται αργότερα στα Windows XP. Τα Neptune επίσης πειραματίστηκαν με μια νέα διεπαφή χρήστη που προορίζονταν αρχικά για τα Windows Me, που ονομάζονται Activity Centers, για το έργο με επίκεντρο ενεργειών.

Μόνο μια κατασκευή των Windows Neptune, με το νούμερο "5111", κυκλοφόρησε στους δοκιμαστές σύμφωνα με μια συμφωνία μη-αποκάλυψης, και αργότερα έκανε τον τρόπο του σε δικτυακούς τόπους διαφόρων συλλεκτών. Το Build 5111 περιλαμβάνεται επίσης στα Activity Centers, όπου θα μπορούσε να εγκατασταθεί με την αντιγραφή του ACCORE.DLL από το δίσκο εγκατάστασης στον σκληρό δίσκο και στη συνέχεια να τρέχει το regsvr32 για το ACCORE.DLL Τα κέντρα περιείχαν ίχνη των Windows Me, τότε με την κωδική ονομασία-χιλιετίας, αλλά ήταν σπασμένα λόγω σφαλμάτων από την JavaScript, ελλείπουσες συνδέσεις και εκτελέσιμα για παιχνίδια, φωτογραφίες, και μουσικά κέντρα. Σε απάντηση, κάποιοι φανατικοί των Windows έχουν περάσει χρόνια καθορισμού στα Κέντρα Δραστηριότητας στο Build 5111 κοντά σε αυτό που προορίζεται της Microsoft.
Αλέξανδρος Δαμιανίδης

Ο Αλέξανδρος Δαμιανίδης (Δόμιρος Σερρών, 1942) είναι Έλληνας δικηγόρος και πολιτικός.

Γεννήθηκε το 1942 στο Δόμιρος Σερρών. Σπούδασε νομικά και οικονομικά στο Αριστοτέλειο Πανεπιστήμιο Θεσσαλονίκης και άσκησε τη δικηγορία.

Το 1974 υπήρξε ιδρυτικό μέλος του ΠΑΣΟΚ, με το οποίο διετέλεσε βουλευτής Σερρών για 23 χρόνια, από το 1977 μέχρι το 2000, ενώ ήταν και υφυπουργός Γεωργίας από το 1995 έως το 1996, στην τελευταία κυβέρνηση του Ανδρέα Παπανδρέου.
Β΄ κατηγορία πετοσφαίρισης ανδρών Κύπρου 2002-03

Η Β΄ κατηγορία πετοσφαίρισης ανδρών Κύπρου 2002-03 ήταν η 26η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ολυμπιάδα Νεάπολης.
Κατερίνα Παπανάτσιου

Η Κατερίνα Παπανάτσιου γεννήθηκε στον Αλμυρό της Μαγνησίας στις 7 Μαρτίου 1960, πραγματοποίησε σπουδές στο τμήμα της ανώτατης Βιομηχανικής Σχολής Θεσσαλονίκης (Πανεπιστήμιο Μακεδονίας), είναι οικονομολόγος και πολιτικός στο επάγγελμα. Είναι παντρεμένη και έχει 2 παιδιά.
Ελ Αγαμί

thumb|300px
thumb|300px|Η παραλία Ελ Σαλάμ
thumb|300px|Πλανώδιος πωλητής φουσκωτών
Η Ελ Αγαμί ("αραβικά : العجمى , μτφ : Ξένος") είναι πόλη της Αιγύπτου στη Μεσόγειο θάλασσα και στο Κυβερνείο Αλεξάνδρειας. Βρίσκεται δυτικά της Αλεξάνδρειας και απέχει από αυτή 20 χλμ. αλλά έχει πλέον συνενωθεί με αυτήν και ανήκει στο πολεοδομικό της συγκρότημα. Αποτελεί δημοφιλή τουριστικό προορισμό για τους κατοίκους της Αλεξάνδρειας, του Καΐρου, της Γκίζας και ξένων τουριστών.
Μενούφ

Η Μενούφ ("αραβικά : منوف") είναι πόλη της Αιγύπτου στο Δέλτα του Νείλου. Έχει έκταση 18,76 τετραγωνικά χιλιόμετρα και 97.000 κατοίκους. Η πόλη έδωσε το όνομα στο Κυβερνείο Μενούφια όπου ήταν η πρωτεύουσα του μέχρι το 1826 όταν και μεταφέρθηκε στη Σιμπίν ελ Κομ από τον Μωχάμεντ Αλί. Επίσης έδωσε και το όνομα της στις παλιές διοικητικές διαιρέσεις των Φατιμίδων "Άνω" και "Κάτω Μενούφ". Η Μενούφ είναι από τις πόλεις της Αιγύπτου που κατοικείται συνεχώς από τα αρχαία χρόνια.
Ευρασιατική Οικονομική Κοινότητα

H Ευρασιατική Οικονομική Κοινότητα προήλθε από την Κοινοπολιτεία Ανεξάρτητων Κρατών ως μια ιδέα για τη στενότερη οικονομή συνεργασία ανάμεσα στις χώρες της Πρώην Σοβιετικής Ένωσης. Η ιδρυτική διακήρυξη της Κοινότητας υπογράφηκε στις 10 Οκτωβρίου 2000, στην Αστάνα του Καζακστάν, απο τους αρχηγούς των κρατών της Ρωσίας, της Λευκορωσίας, του Καζακστάν, του Κιργιστάν και του Τατζικιστάν. Στις 7 Οκτωβρίου 2005, συμφωνήθηκε η ένταξη και του Ουζμπεκιστάν. Ένα από τα θεμελιώδη πλεονεκτήματα της Κοινότητας ήταν η ελευθερία της μετακίνησης χωρίς την ανάγκη διαβατηρίου ή βίζας, ανάμεσα στα κράτη-μέλη. Η θέσπιση ενός κοινού οικονομικού χώρου εντός της Κοινότητας κηρύχθηκε επίσημα τη 1η Ιανουαρίου 2010.

Το κύριο ρυθμιστικό οικονομικό όργανο της Κοινότητας ήταν η Ευρασιατική Οικονομική Επιτροπή.

Στις 10 Οκτωβρίου του 2014, συμφωνήθηκε η διάλυση της Κοινότητας με την ισχύουσα μορφή, και η μετεξέλιξή της σε ένα νέο οικονομικό συνασπισμό κρατών, την Ευρασιατική Οικονομική Ένωση. Τη 1η Ιανουαρίου 2015 η Ένωση έγινε γεγονός, κληρονομώντας το χαρτοφυλάκιο και τις ισχύουσες συμφωνίες, διευρύνοντας τες σε νέα πλαίσια.
Ολλανδικό πρωτάθλημα ποδοσφαίρου ανδρών 2017-18

Το Ολλανδικό πρωτάθλημα ποδοσφαίρου ανδρών 2017-18 ή αλλιώς η Ερεντιβίζιε 2017-18 είναι το 62ο πρωτάθλημα της Ερεντιβίζιε. Το πρωτάθλημα ξεκίνησε στις 11 Αυγούστου 2017 και θα ολοκληρωθεί στις 6 Μαΐου 2018.
Α΄ κατηγορία πετοσφαίρισης γυναικών Κύπρου 2011-12

Η Α΄ κατηγορία πετοσφαίρισης γυναικών Κύπρου 2011-12 ήταν η 35η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η ΑΕΛ για 28η φορά στην ιστορία της.
Β΄ κατηγορία πετοσφαίρισης γυναικών Κύπρου

Η Β΄ κατηγορία πετοσφαίρισης γυναικών Κύπρου είναι το δεύτερο επίπεδο πρωταθλήματος πετοσφαίρισης γυναικών στην Κύπρο. Διοργανώνεται από τη Κυπριακή Ομοσπονδία Πετοσφαίρισης (ΚΟΠΕ). Από το πρωτάθλημα αυτό καθορίζεται η ομάδα που θα προβιβαστεί στην Α΄ κατηγορία. Ιδρύθηκε το 2006.
Doom metal

Το Doom metal είναι ακραίο είδος της heavy metal μουσικής, που αναπτύχθηκε στις Ηνωμένες Πολιτείες και την Μεγάλη Βρετανία στις αρχές της δεκαετίας του '70, επηρεασμένο από την μουσική των Black Sabbath και εξελίχθηκε στις αρχές της δεκαετίας του '80 και στις δύο πλευρές του Ατλαντικού.
Φράνκο Αλφάνο

Ο Φράνκο Αλφάνο (Franco Alfano, Ποζίλιπο 8 Μαρτίου 1875 – Σαν Ρέμο 27 Οκτωβρίου 1954) ήταν Ιταλός συνθέτης και πιανίστας, ευρύτερα γνωστός για την αποπεράτωση της όπερας του Πουτσίνι, "Τουραντό", αλλά και για διάφορες δικές του συνθέσεις, κυρίως του λυρικού ρεπερτορίου.
Αλαιξί Ρομαό

Ο Ζακ-Αλαιξί Ρομαό (γαλλικά: "Jacques-Alaixys Romao", γενν. 18 Ιανουαρίου 1984) είναι Τογκολέζος επαγγελματίας ποδοσφαιριστής και διεθνής με την Εθνική Τόγκο. Αγωνίζεται στη Λιγκ 1 για τη Σταντ ντε Ρενς. Περισσότερο γνωστός είναι ως Αλεξί Ρομαό (Alaixys Romao).

Από το καλοκαίρι του 2016 έως και το 2018, αγωνίστηκε στη Super League, για τον Ολυμπιακό Πειραιώς, ως μέσος.
Φρανς Πάουρμπους ο νεότερος

Ο Φρανς Πάουρμπους ο νεότερος (φλαμανδικά: Frans Pourbus de jonge (1569–1622)) ήταν Φλαμανδός ζωγράφος, γιος του Φρανς Πάουρμπους του πρεσβύτερου και εγγονός του Πήτερ Πάουρμπους. Γεννήθηκε στην Αμβέρσα και απεβίωσε στο Παρίσι. Αναφέρεται επίσης και απλά ως "Φρανς ΙΙ".

Ο Πάουρμπους εργάστηκε για ορισμένα άτομα μεγάλης επιρροής στην εποχή τους, όπως οι Ισπανοί διάδοχοι του Ολλανδικού θρόνου, που έδρευαν στις Βρυξέλλες, ο Δούκας της Μάντοβα και η Μαρία των Μεδίκων, βασίλισσα της Γαλλίας. Έργα του βρίσκονται στη Βασιλική Συλλογή (Ηνωμένο Βασίλειο), το Εθνικό Μουσείο της Βαρσοβίας, το Μουσείο του Λούβρου, το Μουσείο Πράδο, το Ρέικσμουζεουμ, το Βασιλικό Κολλέγιο Τέχνης, το Μητροπολιτικό Μουσείο Τέχνης (Νέα Υόρκη) και πολλά άλλα μουσεία.
Αθλητική Ένωση Μοσχάτου

Η Αθλητική Ένωση Μοσχάτου είναι ελληνικό αθλητικό σωματείο, το οποίο εδρεύει στο Μοσχάτο του νοτίου τομέα Αθηνών και δραστηριοποιείται στο άθλημα του ποδοσφαίρου. Επίσημο έτος ίδρυσης του είναι το 1926 και χρώματά του είναι το πράσινο και το λευκό. Έχει Αριθμό Μητρώου Ε.Π.Ο. 37 και ανήκει στη δύναμη της Ε.Π.Σ. Πειραιά. Μετέχει στις διοργανώσεις της Ε.Π.Σ. Πειραιά και έδρα του αποτελεί το Δημοτικό Γήπεδο Μοσχάτου.

* Κατηγορία:Ποδοσφαιρικές ομάδες Ελλάδας ΑΕ Μοσχάτου : Διακρίσεις
Νοηματική Γλώσσα ΗΠΑ

Η Νοηματική Γλώσσα ΗΠΑ είναι η νοηματική γλώσσα της κοινότητας των κωφών στην Ηνωμένες Πολιτείες Αμερικής. Οι χρήστες αυτής της γλώσσας ανέρχονται σε 2.000.000 στις ΗΠΑ.
Machine Head

Οι Machine Head, είναι αμερικάνικο metal συγκρότημα, το οποίο δημιουργήθηκε στο Όουκλαντ της Καλιφόρνια το 1991, από τον τραγουδιστή και κιθαρίστα Ρομπ Φλιν και τον μπασίστα Άνταμ Ντους. Ο πρώτος τους δίσκος, με τίτλο ""Burn My Eyes", γνώρισε μεγάλη επιτυχία στην Ευρώπη, αλλά μετά την κυκλοφορία του "Supercharger", το 2001, το συγκρότημα έφθασε κοντά στην διάλυση λόγω του βίντεο κλιπ του τραγουδιού "Crashing Around You", το οποίο, κατακρίθηκε λόγω της φωτιάς σε κτίρια που παρουσιαζόταν, τρεις μόλις εβδομάδες, μετά τις επιθέσεις της 11ης Σεπτεμβρίου 2001.

Το συγκρότημα, υπέγραψε νέο συμβόλαιο με την Roadrunner Records, συνεχίζοντας να ηχογραφούν και να περιοδεύουν, με μεγάλη επιτυχία, ιδιαίτερα με τον δίσκο "The Blackening"", που έλαβε υποψηφιότητα για Βραβείο Γκράμι.
Καρατσαΐτες

<br>

thumb|250px|Καρατσαΐτες αρχηγοί φατριών, από φωτογραφία του 19ου αιώνα
Οι Καρατσαΐτες είναι τουρανικό φύλο του βορείου Καυκάσου. Ομιλούν την ομώνυμη γλώσσα που είναι διάλεκτος της Καρατσαϊκής-Μπαλκαρικής (μία από τις δυτικές τουρκικές γλώσσες). Θρησκευτικά είναι σουνίτες μουσουλμάνοι. Ο συνολικός αριθμός τους υπολογίζεται στους 300.000, με τους περισσότερους να ζουν στη Ρωσική Ομοσπονδία (192.182 - απογραφή 2002), κυρίως στο Καρατσάγεβο-Κιρκασία. Αρκετοί ζουν επίσης στο Καζακστάν και την Τουρκία.
Στηβ Τζομπς

Ο Στήβεν Πωλ Τζομπς ("Steven Paul Jobs", 24 Φεβρουαρίου 1955 - 5 Οκτωβρίου 2011) ήταν μια από τις πιο γνωστές προσωπικότητες στον χώρο της τεχνολογίας, ένας εκ των δύο συνιδρυτών, πρώην πρόεδρος και διευθύνων σύμβουλος της Apple και πρώην πρόεδρος της Pixar (μέχρις ότου εξαγοράστηκε από την Disney, στης οποίας το Διοικητικό Συμβούλιο διατηρούσε θέση και της οποίας ήταν ο μεγαλύτερος μέτοχος). Έχει χαρακτηριστεί ως οραματιστής στον χώρο των υπολογιστών και πολλές ιδέες του άλλαξαν τον τρόπο που οι καταναλωτές χρησιμοποιούν την ψηφιακή τεχνολογία. Ήταν από τους πρώτους που συνέλαβαν την ιδέα του οικιακού προσωπικού υπολογιστή. Ο Στηβ Τζομπς «ήταν ο μέγας ευαγγελιστής της ψηφιακής εποχής».
Άγκρα

thumb|right|250px|Το Τατζ Μαχάλ, κοντά στην Άγκρα
Η Άγκρα (आगरा) είναι πόλη της Βόρειας Ινδίας, στην πολιτεία Ούταρ Πραντές. Βρίσκεται στην πεδιάδα του Γάγγη και ιδρύθηκε το 16ο αι. από μουσουλμάνους κατακτητές. Είναι μια από τις πολυπληθέστερες πόλεις του Ούταρ Πραντές και η 24η πολυπληθέστερη πόλη της Ινδίας. Στην απογραφή του 2011 είχε πληθυσμό 1.585.704 κατοίκων ενώ η μητροπολιτική περιοχή της πόλης είχε πληθυσμό 1.760.285 κατοίκων. Επίσημες γλώσσες είναι τα Χίντι και Αγγλικά.

Η Άγκρα είναι σημαντικός τουριστικός προορισμός χάρη στα πολλά κτίρια που χρονολογούνται από την εποχή της Μογγολικής αυτοκρατορίας της Ινδίας, όπως το Τατζ Μαχάλ, το Φρούριο της Άγκρα και το Φατεχπούρ Σικρί, τα οποία είναι Μνημεία Παγκόσμιας Κληρονομιάς της UNESCO. Η Άγκρα περιλαμβάνεται στο τουριστικό δίκτυο Χρυσό Τρίγωνο, μαζί με το Δελχί και τη Τζαϊπούρ. Αποτελεί μέρος της Αψίδας Κληρονομιάς του Ούταρ Πραντές, το τουριστικό δίκτυο του Ούταρ Πραντές, μαζί με το Λάκναου και Βαρανάσι. Η Άγκρα αποτελεί μέρος της πολιτιστικής περιοχής του Μπρατζ. 

Η πόλη αναφέρεται για πρώτη φορά στο έπος Μαχαμπαράτα, όπου ήταν γνωστή με το όνομα Αγκρεβάνα (προέρχεται από τα Σανσκριτικά (अग्रेवण) και σημαίνει "το σύνορο του δάσους").

Βρίσκεται σε εμπορικό σταυροδρόμι μεταξύ των ομόσπονδων πολιτειών Ούταρ Πραντές και Ράτζασταν και γρήγορα αναπτύχθηκε σε οικονομικό κέντρο. Το 1996 είχε 955.000 κατοίκους. Η πόλη είναι από τις πιο όμορφες της Ινδίας με πολλά ενδιαφέροντα μνημεία, όπως ένα παλιό φρούριο, το Τζαχαγκίν Μαχάλ (το τζαμί των Μαργαριταριών) και το Τατζ Μαχάλ, οικοδόμημα του 17ου αι., ένα από τα αριστουργήματα της μουσουλμανικής τέχνης.

Ωστόσο, ο Πέρσης ποιητής του 11ου αιώνα Μασούντ Σα'ντ Σαλμάν αναφέρει μια επίθεση στο φρούριο της Άγκρα από τον Σουλτάνο Μαχμούντ του Γκάζνι, το οποίο ανήκε τότε στον βασιλιά Τζαγιαπάλα των Σάχι. Αναφέρεται για πρώτη φορά το 1080 μ.Χ. όταν μια δύναμη των Γαζναβιδών την κατέλαβε. Ο σουλτάνος Σικαντάρ Λόντι (1488–1517) ήταν ο πρώτος που μετακίνησε την πρωτεύουσά του από το Δελχί στην Άγκρα το 1506. Κυβερνούσε τη χώρα από εκεί και η Άγκρα κατέλαβε τη σημασία της δεύτερης πρωτεύουσας. Πέθανε το 1517 και ο δεύτερος γιος του, ο Ιμπραχίμ Λόντι, παρέμεινε στην εξουσία για εννέα ακόμη χρόνια και έχτισε πολλά παλάτια, πηγάδια και ένα τζαμί. Ηττήθηκε στην μάχη του Πάνιπατ. Ανάμεσα στο 1540 και 1556, οι Αφγανοί, ξεκινώντας με τον Σερ Σαχ Σουρί κυβέρνησαν την περιοχή. Ήταν πρωτεύουσα της Μογγολικής αυτοκρατορίας της Ινδίας από το 1556 έως το 1648.
Συρακούσες

Οι Συρακούσες (αρχαία ελληνικά: "Συρακούσαι", λατινικά: "Syracusae", ιταλικά: "Siracusa", σικελικά: "Sarausa") είναι σημαντική ιστορική πόλη στη Σικελία, η πρωτεύουσα της ιταλικής επαρχίας των Συρακουσών.
Η πόλη έχει πασίγνωστη αρχαία ελληνική ιστορία, έθιμα, πολιτισμό, ναούς, αμφιθέατρα και είναι η γενέτειρα του διάσημου μαθηματικού και επιστήμονα Αρχιμήδη. Με ιστορία 2.700 χρόνων, ήταν μια από τις σπουδαιότερες πόλεις και παράλληλα μία από ισχυρότερες ναυτικές δυνάμεις στην Αρχαία Μεσόγειο. Βρίσκεται στο νοτιοανατολικό άκρο του νησιού στον κόλπο των Συρακουσών, δυτικά από το Ιόνιο Πέλαγος. Η αρχαία πόλη ιδρύθηκε από κατοίκους της Αρχαίας Κορίνθου και της Τενέας και έγινε σύντομα πανίσχυρη πόλη - κράτος.

Οι Συρακούσες ήταν μόνιμα συμμαχικές με την μητρόπολη Κόρινθο και την Αρχαία Σπάρτη και έγιναν η σπουδαιότερη πόλη στη Μεγάλη Ελλάδα. Στον Πελοποννησιακό πόλεμο, απέκρουσαν την περίφημη Σικελική εκστρατεία των Αθηναίων (415-413 π.Χ.) Ο Μάρκος Τύλλιος Κικέρων περιγράφει τις ρωμαϊκές Συρακούσες ως την «κορυφαία και πιο όμορφη ελληνική πόλη» που μπορεί να συγκριθεί μονάχα με την Αθήνα του 5ου αιώνα π.Χ. Περιτριγυρισμένες από ισχυρότατα τείχη που είχαν μήκος 28 χλμ., οι Συρακούσες στολίζονταν από θαυμάσια ανάκτορα, όπως αυτό του Ιέρωνα, περίφημους ναούς της Αρτέμιδας και της Αθηνάς, από την κρήνη Αρέθουσα και το περίφημο θέατρο των Συρακουσών, αριστούργημα αρχιτεκτονικής και ακουστικής. Τα νομίσματα της πόλης που σώθηκαν, είναι αληθινά καλλιτεχνήματα.

Στο πλαίσιο του δεύτερου Καρχηδονιακού πολέμου κατακτήθηκαν από την Ρωμαϊκή Δημοκρατία. Κατά την ύστερη αρχαιότητα κατακτήθηκαν διαδοχικά από τους Βανδάλους, Οστρογότθους και τελικά τη Βυζαντινή αυτοκρατορία. Ο εγγονός του αυτοκράτορα Ηρακλείου, Κώνστας Β΄, φοβούμενος την ταχύτατη αραβική επέκταση επέλεξε τις Συρακούσες ως τη νέα πρωτεύουσα της αυτοκρατορίας στα τελευταία χρόνια της ζωής του (663 - 668), κάτι που ωστόσο δεν έμελλε να κρατήσει. Τα νεώτερα χρόνια, όταν ιδρύθηκε το Βασίλειο της Σικελίας, η πρωτεύουσα της Σικελίας μεταφέρθηκε στο Παλέρμο, στην συνέχεια ενώθηκε με το Βασίλειο της Νεαπόλεως, το Βασίλειο των Δύο Σικελιών και με το Βασίλειο της Ιταλίας στην Ιταλική Ενοποίηση (1860). Τα σύγχρονα χρόνια η UNESCO ανακήρυξε τις Συρακούσες Μνημείο Παγκόσμιας Κληρονομιάς μαζί με τη νεκρόπολη της Παντάλικα. Το κέντρο της πόλης έχει πληθυσμό 125.000 κατοίκους. Οι Συρακούσες αναφέρονται στην Αγία Γραφή, στις Πράξεις των Αποστόλων (28:12), καθώς ο Απόστολος Παύλος είχε διαμείνει στην πόλη. Προστάτιδα αγία της πόλης είναι η Αγία Λουκία που γεννήθηκε στις Συρακούσες και η μνήμη της εορτάζεται στις 13 Δεκεμβρίου.
Γουλιέλμος Α΄ της Αγγλίας

Ο Γουλιέλμος Α΄ της Αγγλίας ή Γουλιέλμος ο Κατακτητής ή Γουλιέλμος ο Νόθος ("William the Conqueror", 1028 - 9 Σεπτεμβρίου 1087) βασιλιάς της Αγγλίας (1066 - 1087) και δούκας της Νορμανδίας (1035 - 1087) ήταν απόγονος του Ρόλλο της Νορμανδίας ιδρυτή του Οίκου της Νορμανδίας. Μετά από μακρύ εμφύλιο πόλεμο με τον οποίο μπόρεσε να εγκαταστήσει την κυριαρχία του στη Νορμανδία ξεκίνησε τους πολέμους για την κατάκτηση της Αγγλίας έξι χρόνια αργότερα. Τα υπόλοιπα χρόνια της ζωής του τα πέρασε προσπαθώντας να εγκαταστήσει την κυριαρχία της δυναστείας του στην Αγγλία με εμφύλιες συγκρούσεις με τον μεγαλύτερο γιο του Ροβέρτο Β΄ της Νορμανδίας.
STS-122

Η πτήση STS-122 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει την προγραμματισμένη επόμενη αποστολή της NASA στον διεθνή διαστημικό σταθμό (ISS). 

Αρχικά η ημερομηνία εκτόξευσης της STS-122 είχε προγραμματιστεί για την 6η Δεκεμβρίου 2007, αλλά λόγω βλάβης των αισθητήρων ECO, η έναρξη αναβλήθηκε έως τις 9 Δεκεμβρίου. Έγινε και δεύτερη προσπάθεια εκτόξευσης, αλλά οι αισθητήρες παρουσίασαν και πάλι το ίδιο πρόβλημα, και η εκτόξευση διακόπηκε. Δοκιμαστικά που γίνανε στις 18 Δεκεμβρίου αποκάλυψαν την πιθανή αιτία της βλάβης, και μετά από εντατικές εργασίες επισκευής, η εκτόξευση έγινε στις 7 Φεβρουαρίου 2008.

Αυτή η πτήση είναι η 24η αποστολή διαστημικού λεωφορείου στον διαστημικό σταθμό ISS και τη 121η διαστημική πτήση διαστημικού λεωφορείου.
Οι αρχικοί στόχοι της πτήσης STS-122 είναι η παράδοση της ευρωπαϊκής μονάδας "Columbus" στον διαστημικό σταθμό, καθώς και στην επαναφορά του αστροναύτη Daniel Tani της αποστολής Expedition 16 στη γη.
Μετά την προσγείωσή του στις 28 Δεκεμβρίου 2007, το διαστημικό λεωφορείο θα προετοιμαστεί για την πτήση STS-125, την τελευταία αποστολή του Ατλαντίς πριν τελικά αποσυρθεί.
.im

.im είναι ο top-level domain κωδικός για το Νησί του Μαν στο διαδίκτυο.

Δείτε επίσης: Κατάλογος top-level domains.
.kh

.kh είναι ο top-level domain κωδικός για την Καμπότζη στο διαδίκτυο.

Δείτε επίσης: Κατάλογος top-level domains.

Κατηγορία:Καμπότζη
Κατηγορία:Top-level domains
.yu

.yu ήταν ο top-level domain κωδικός για τη Γιουγκοσλαβία στο διαδίκτυο. Χρησιμοποιήθηκε κυρίως από την Ομοσπονδιακή Δημοκρατία της Γιουγκοσλαβίας και τον διάδοχό της Σερβία και Μαυροβούνιο μεταξύ 1994 και 2010. Αφού η Σερβία και Μαυροβούνιο απέκτησαν ξεχωριστούς τομείς, τους .rs και .me το 2007, ξεκίνησε μια μεταβατική περίοδος και ο τομέας .yu τομέα τελικά έληξε στις 30 Μαρτίου 2010, αν και αρχικά προβλεπόταν να λήξει στις 30 Σεπτεμβρίου 2009. Ήταν ο πιο ευρέως χρησιμοποιούμενος τομέας κορυφαίου επιπέδου που διεγράφη.
.mh

.mh είναι ο top-level domain κωδικός για τα Νησιά Μάρσαλ στο Διαδίκτυο.

Δείτε επίσης: Κατάλογος top-level domains.

Κατηγορία:Νήσοι Μάρσαλ
Κατηγορία:Top-level domains
Χώρα των βουνών, χώρα στον ποταμό

Το Λαντ ντερ Μπέργκε, Λαντ αμ Στρόμε ("Land der Berge, Land am Strome" / "Χώρα των βουνών, χώρα στον ποταμό") είναι ο εθνικός ύμνος της Αυστρίας.
.cs

.cs ήταν ο top-level domain κωδικός για την Τσεχοσλοβακία στο Διαδίκτυο. Μετά το διαχωρισμό της το 1993 στην Τσεχία και τη Σλοβακία, η κάθε χώρα απέκτησε το δικό της κωδικό, .cz και .sk αντίστοιχα. Η χρήση του .cs σταδιακά καταργήθηκε, και ο τομέας διεγράφη κάποια στιγμή γύρω στον Ιανουάριο 1995.

Ο τομέας .cs εμφανίστηκε για πρώτη φορά στους πίνακες της Αρχής Ανατεθειμένων Αριθμών Διαδικτύου το φθινόπωρο του 1990 και τον Ιούνιο του 1991 στον κατάλογο RIPE. Τον Οκτώβριο του 1991 καταχωρήθηκε ο πρώτος τομέας (iac.cs - Ινστιτούτο Εφαρμοσμένης Κυβερνετικής στη Μπρατισλάβα). Τον Φεβρουάριο του 1992 υπήρξαν οι πρώτοι hosts. Τον Δεκέμβριο του 1992 υπήρχαν 40 τομείς, ενώ ο μέγιστος αριθμός 114 καταχωρημένων τομέων επιτεύχθηκε τον Νοέμβριο του 1993 και τον Φεβρουάριο του 1994.

Μέχρι τη διαγραφή του .yu το 2010, ο .cs ήταν ο πιο χρησιμοποιούμενος τομέας ανώτατου επιπέδου που διεγράφη. Στατιστικά στοιχεία από το Κέντρο Συντονισμού Δικτύων RIPE δείχνουν ότι ακόμη και τον Ιούνιο του 1994, αφού είχε ολοκληρωθεί μεγάλο μέρος της μετατροπής στους τομείς .cz και .sk, είχε ακόμη περισσότερους από 2.300 hosts. Συγκριτικά, άλλοι διαγραμμένοι τομείς κορυφαίου επιπέδου (.nato και .zr) μπορεί να μην έχουν φθάσει ποτέ σε 10 hosts.

Τον Ιούλιο του 2003, ο CS έγινε ο κωδικός ISO 3166-1 για τη Σερβία και Μαυροβούνιο ("Srbija i Crna Gora" στα σερβικά) και παρέμεινε μέχρι το 2006, όταν η χώρα διασπάστηκε και δημιουργήθηκαν οι τομείς .rs και .me. Ωστόσο, η Σερβία και το Μαυροβούνιο δεν χρησιμοποίησαν τον .cs ως τομέα κορυφαίου επιπέδου, αλλά συνέχισαν να χρησιμοποιούν το τομέα .yu της Γιουγκοσλαβίας.
Homo Universalis

Homo Universalis είναι ο χαρακτηρισμός του ιδανικού ανθρώπου της Αναγεννήσεως (15ος-16ος αιώνας). Η ονομασία είναι λατινική και σημαίνει «καθολικός, συνολικός άνθρωπος».

"Homo Universalis" είναι ο χαρακτηρισμός ενός ανθρώπου που συμπύκνωνε όλα τα ιδανικά της εποχής της Αναγέννησης: ερευνητικό και κριτικό πνεύμα, φιλοπεριέργεια, και κυρίως μία τάση για ενασχόληση με κάθε αντικείμενο της τέχνης και της επιστήμης. Ο όρος αναφέρεται στο εύρος ή την επιθυμητή "καθολικότητα" της πολυμάθειας που μπορούσε να αποκτήσει κανείς.

Ο πιο χαρακτηριστικός και ίσως ο μόνος πραγματικός "Homo Universalis" είναι ο διάσημος Λεονάρντο ντα Βίντσι, που όπως μαρτυρούν οι πηγές, ασχολούνταν —εκτός από τη ζωγραφική, τη γλυπτική και γενικώς την τέχνη— με τη μηχανική, την ανατομία, την αρχιτεκτονική, ήταν φυσιοδίφης, αρχαιοδίφης και ιστοριοδίφης, συγγραφέας, χημικός και κατείχε πολλές άλλες ιδιότητες. Άλλες τέτοιες χαρακτηριστικές πολυσχιδείς προσωπικότητες ήταν ο Αβικέννας, ο Ισαάκ Νεύτων, ο Γαλιλαίος Γαλιλέι, η Χίλντεγκαρντ του Μπίνγκεν,ο Γκυστάβ Λε Μπον κ.ά. Αναχρονιστικά ο όρος μπορεί να αποδοθεί και σε πολυμαθείς της αρχαιότητας όπως ο Αριστοτέλης και ο Ερατοσθένης.